Μ.Α.Σ. Ολυμπιακός Κυμίνων

Ο Μορφωτικός Αθλητικός Σύλλογος Ολυμπιακός Κυμίνων είναι ελληνικός αθλητικός σύλλογος με έδρα τα Κύμινα Θεσσαλονίκης του Δήμου Δέλτα. Επίσημο έτος ίδρυσης του συλλόγου είναι το 1949, έχει χρώματα το Κόκκινο και το λευκό και έμβλημα τον δαφνοστεφανωμένο έφηβο. Διαθέτει τμήμα ποδοσφαίρου και ανήκει στη δύναμη της Ε.Π.Σ. Μακεδονίας. Στο παρελθόν έχει αγωνιστεί στα εθνικά πρωταθλήματα και συγκεκριμένα στην Δ΄ Εθνική και Γ΄ Εθνική κατηγορία, όπου στην τελευταία μετείχε μόλις την αγωνιστική περίοδο 2018-19.

 Ιστορία  
Ο σύλλογος ιδρύθηκε αρχικά με την ονομασία «Αθλητική Ένωση Κυμίνων», αλλά προς αποφυγή παρερμηνειών και με έμπνευση τις αξίες του Ολυμπισμού, το 1949 μετονομάστηκε σε Μορφωτικός Αθλητικός Σύλλογος «Ολυμπιακός Κυμίνων»."Οι «Reporters» έμαθαν τα τελευταία μυστικά των «ερυθρολεύκων» πριν το μεγάλο τελικό και συνομίλησαν με τον πρόεδρο του συλλόγου Θόδωρο Κατσιάνο. Ο ισχυρός άνδρας του Ολυμπιακού μετράει 15 χρόνια στα κοινά της ομάδας, ενώ μόλις τα τελευταία οχτώ χρόνια ηγείται του σωματείου. «Η πρώτη ονομασία της ομάδας ήταν Αθλητική Ένωση Κυμίνων (ΑΕΚ), αλλά προς αποφυγή παρερμηνειών, το 1949 μετονομάστηκε σε Ολυμπιακό Κυμίνων. Αυτή η ομάδα είναι καταδικασμένη να πρωταγωνιστεί. Εδώ και επτά χρόνια βρίσκεται στην Α1 και πάντα έχει ως στόχο τον τίτλο.", Απρίλιος 2011, ΡΕΠΟΡΤΕΡΣ ΣΤΑ ΔΥΤΙΚΑ  Αγωνίστηκε αρχικά σαν ανεξάρτητο σωματείο και το 1961 αναγνωρίστηκε επίσημα από την Ε.Π.Ο. με Αριθμό Μητρώου 908 και εντάχθηκε στη δύναμη της Ένωση Ποδοσφαιρικών Σωματείων Μακεδονίας, ξεκινώντας έκτοτε την επίσημη αγωνιστική του πορεία.

Αγωνίστηκε επί χρόνια στα πρωταθλήματα της Ε.Π.Σ. Μακεδονίας, αγωνιζόμενος σε όλες (Γ΄, Β΄ και Α΄) τις κατηγορίες. Το 1972 αναδείχθηκε πρωταθλητής στη Γ΄ Κατηγορία και το 1977 στη Β΄ Κατηγορία, κερδίζοντας την άνοδο στην κορυφαία κατηγορία των πρωταθλημάτων της Ε.Π.Σ. Μακεδονίας, την Α΄ Κατηγορία. Στο πρωτάθλημα της Α΄ Κατηγορίας αγωνίστηκε παρθενικά την αγωνιστική περίοδο 1977-78. Το 1984 ήταν φιναλίστ του Κυπέλλου Ε.Π.Σ. Μακεδονίας, με αντίπαλο τη Νίκη Διοικητηρίου Θεσσαλονίκης στον τελικό στο Εθνικό Καυτανζόγλειο Στάδιο. Το 2011 κατέκτησε το πρωτάθλημα της Α1΄ Κατηγορίας και κέρδισε την άνοδο στην Δ΄ Εθνική κατηγορία για πρώτη φορά στην ιστορία του. Επίσης, το ίδιο έτος ήταν φιναλίστ του Κυπέλλου Ε.Π.Σ. Μακεδονίας για δεύτερη φορά στην ιστορία του, με αντίπαλο τον Οδυσσέα Κορδελιού στον τελικό στο Καυτανζόγλειο Στάδιο.

Ο πρώτος αγώνας της ιστορίας του στην Δ΄ Εθνική ήταν στην πρεμιέρα του 2ου ομίλου στις 7 Νοεμβρίου 2011 εντός έδρας με αντίπαλο τον Εθνικό Σοχού, του οποίου επικράτησε με 1-0.Ολυμπιακός Κυμίνων - Εθνικός Σοχού 1-0 onsports.gr Το 2012 κατέκτησε για πρώτη φορά στην ιστορία του το Κύπελλο Ε.Π.Σ. Μακεδονίας, επικρατώντας του Απόλλων Κ. Σχολαρίου στον τελικό.Ο Ολυμπιακός Κυμίνων σήκωσε τη κούπα onsports.gr Το 2018 κατέκτησε τη 2η θέση στην Α1΄ Κατηγορία και συμμετείχε στα μπαράζ για την ανάδειξη του δευτεραθλητή, όπου επικρατώντας των Θερμαϊκού Θέρμης, Ομόνοιας Σίνδου και Ηρακλή Αμπελοκήπων κατέκτησε την 1η θέση και κέρδισε την ιστορική άνοδο στην Γ΄ Εθνική κατηγορία.Στην Γ Εθνική ο Ολυμπιακός Κυμίνων! sportsup.gr Πρώτος αγώνας της ιστορίας του στην Γ΄ Εθνική ήταν στην πρεμιέρα στις 30 Σεπτεμβρίου 2018 εντός έδρας με αντίπαλο τον Εδεσσαϊκό, με τον οποίο αναδείχθηκε ισόπαλος με 0-0.Ολυμπιακός Κυμίνων-Εδεσσαϊκός 0-0 logospellas.gr

 Παρουσία στα εθνικά πρωταθλήματα 
 Στην Δ΄ Εθνική:
 2011-12
 Στην Γ΄ Εθνική:
 2018-19

 Παραπομπές 

Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1949
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1949